《送杨汝介奉其父考功公之命归省祖母》
明代·黄仲昭

远奉严君命，重闱问起居。异乡频有梦，故国久无书。

潞渚冰消后，都门酒尽初。愁心关去住，临别重踌躇。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。